Larraine Segil
Larraine D Segil  (née Wolf ; amụrụ June 14, 1947) bụ onye ọchụnta ego amụrụ na South Africa, ọka iwu, onye ndụmọdụ, onye nkuzi, onye ode akwụkwọ, onye otu bọọdụ na onye ọrụ ugbo obodo .   Ọ bụ onye isi oche nke The Little Farm Company, ụlọ ọrụ na-ejide ezinụlọ Los-Angeles nke akpọtụrụ na akwụkwọ akụkọ Forbes .   Segil abụrụla onye na-ekwu okwu na CNN na CNBC e gosipụtakwala ya na akwụkwọ akụkọ Fast Company nakwa Bloomberg Business .   

Segil bụ onye isi oche nke Exceptional Women Awardees Foundation, onye bụbu onye isi oche nke C200 Foundation, nakwa onye bubu osote onye isi oche nke C200 Governing Board, otu zuru ụwa ọnụ nakwa òtù na-adịghị akwụ ụgwọ nke ụmụ nwanyị bu ndị isi, nakwa onye so na APCO Worldwide International Advisory Council (IAC).   Ọ bụ onye rụrụ ọrụ na Bọọdụ nke Frontier Communications na mbụ n'ihe ruru afọ iri na atọ nakwa bọọdụ ndụmọdụ nke Edgecast, ụlọ ọrụ nnyefe ọdịnaya (CDN) nke eresiri Verizon na 2013.  Na 2009, a họpụtara Segil na bọọdụ nke World Health Organisation (WHO) Tropical Diseases Group (TDR), na Geneva, Switzerland ebe ọ jere ozi afọ atọ.

Ndụ mmalite na agụmakwụkwọ 
A mụrụ Segil na South Africa, ha wee kwaga United States na 1974. Ọ gara Kingmead College,  na Mahadum Witwatersrand na Johannesburg, South Africa ebe ọ nwetara nzere B.A.  na Latin na Bekee yana nzere B.A. na Latin na Classics.  Na United States, Segil nwetara J.D. si Southwestern Law School na M.B.A. site na Presidential Key Executive Programme Pepperdine University .  A nabatara ya ka ọ na-eme iwu na steeti California na Ụlọikpe Kasị Elu nke United States.

Ọrụ 
Na 1970s, Segil malitere ọrụ azụmaahịa America ebe ọ na-ere akụrụngwa eze dị ka onye jị igwe okwu na-ere ahịa.  Ọ soro wee tọọ ntọala ụlọ ọrụ na-ahụ maka ego ma soro di ya, Clive Segil, dọkịta na-agwọ ọrịa ọkpụkpụ, rụọ ọrụ iji guzobe otu n'ime ụlọ ọgwụ nlekọta ngwa ngwa mbụ e nwere na America nke dị nso na ọdụ ụgbọ elu dị na Burbank, California. 

N'ime 1980s, Segil bụ onye isi oche nke ụlọ ọrụ ihe dị elu na-enye ngwaahịa na ọrụ nye ndị na-aru ọrụ na ikuku na ngwá elektronik n'ụwa nile.   Ndepụta ndị ahịa ya gụnyere Lockheed Martin, Hughes Aircraft Company na gọọmentị France na Israel . 

Na 1987, Segil malitere The Lared Group, ebe Emilio Fontana sonyeere ya n'oge na-adịghị anya na Los Angeles, California, ụlọ ọrụ nyere ndụmọdụ gbasara njikọ aka maka nnukwu ụlọ ọrụ na obere ụlọ ọrụ gburugburu ụwa.   Segil duuru ụlọọrụ 'The Lared Group' afọ iri abụọ na anọ tupu ụlọ ọrụ na-ahụ maka ndụmọdụ a kpọrọ Vantage Partners LLC wee weghaara ya.  Na 2003, Segil ghọrọ onye mmekọ zuru oke na onye isi oche nke Vantage Partners, LLC, ụlọ ọrụ na-ahụ maka atụmatụ azụmaahịa, ruo 2006.  Ọ dụrụ ọdụ maka ịmepụta na njikwa nke njikọ azụmahịa na ụlọ ọrụ Global 1000 na Fortune 500 dị ka Cisco, Intel, na Synopsys Inc. ma nyekwa ndụmọdụ ka esi  enwe mmekọrịta na ụlọ ọrụ mmalite.  Na 2007, Segil ghọrọ onye bubu onye mmekọ na Vantage Partners.

Segil kụziri nkuzi maka njikọ aka na mmekọrịta nye ndị isi na gburugburu ụwa wee kụziere nkuzi gbasara njikọ aka na California Institute of Technology maka ndị isi maka afọ iri abụọ na anọ.   O nyere otutu ndi oru nta akuko, agụmakwụkwọ na odee akwụkwọ, gụnyere na Melanie Haiken isiokwu Innovative Partnering: How smart alliances lend a hand to help midmarket growth nke e gosipụtara na akwụkwọ akụkọ nke Business 2.0 na CNN Money . 

Segil edeela akwụkwọ ise na njikọ aka na ibu onye ndu, nke Random House bipụtara, John Wiley na Sons na AMACOM, na mgbakwunye, o deela akwụkwọ akụkọ nke Penguin Books bipụtara .

Ihe omume ndị ọzọ 
Na 1991, Segil ghọrọ onye isi nyocha na IC 2 Institute na Mahadum Texas na Austin.  Ọ sonyeere Frontier Communications Corporation Board of Directors na Maachị 2005. TDR, Mmemme Pụrụ Iche maka nchọpụta na ọzụzụ, họpụtara Segil ka ọ bụrụ onye otu Strategic Alliance Advisory Group nke UNICEF, United Nations Development Programme, World Bank na World Health Organisation na-akwado site na 2009 ruo 2012.   Ihe omume ahụ nyere aka kwalite mgbalị nyocha zuru ụwa ọnụ banyere ọrịa na-efe efe nke ịda ogbenye.  Segil na-eje ozi na bọọdụ ndị nlekọta nke Southwestern School of Law na Los Angeles, yana na Price Center Entrepreneurial Advisory Board nke Anderson School of Management of UCLA kemgbe 1993. 

Segil mepụtara ọnọdụ ịgụ akwụkwọ n'efu maka ụmụ agbọghọ klas nke itoolu na Kingmead College na Johannesburg ma guzobe onyinye maka ndị ọkachamara ụmụ nwanyị na Southwwest Law School na Pepperdine University Graziadio School of Business and Management . 

Na 2007, Segil hapụrụ ụlọ oge niile ka ọ bụrụ onye isi oche na onye ya na Clive Segil tọrọ ntọala nke The Little Farm Company, ugbo dị na mpụga Los Angeles, California.   Ụlọ ọrụ ahụ na-emepụta cheese, jams, relishes. 

N'afọ 2011, Segil dere ma mekwaa otu igbe CD ụmụaka nakwa akwụkwọ etu e sị esi nri ụmụaka n'okpuru aha Rockin' Grandma Music.  

Na 2012, Segil malitere ịkụzi ndị isi ụmụ nwanyị dị elu, n'afọ 2017 o mepụtara 501C3 Public Charity Foundation nke ọ na-achikwa ugbu nke a na-akpọ Exceptional Women Awardees Foundation dị ka onye ọrụ afọ ofufo. Ọ bụ mmemme ntụzi-aka nke onye otu oge ndụ. N'afọ 2022, otu ahụ karịrị ndị isi ụmụ nwanyị otu narị.

Akwụkwọ akụkọ ndị ọzọ 
 Dynamic Leader Adaptive Organization: Ten Essential Traits for Managers by Larraine Segil (Apr 18, 2002)
 Partnering: The New Face of Leadership by Larraine Segil, Marshall Goldsmith and James Eds Belasco(Oct 31, 2002)
 Measuring the Value of Partnering: How to Use Metrics to Plan, Develop, and Implement Successful Alliances by Larraine Segil (Apr 22, 2014)
 Intelligent Business Alliances: How to Profit Using Today's Most Important Strategic Tool by Larraine D. Segil (Dec 8, 2010)
 Belonging by Larraine Segil (Aug 28, 2000)
 FastAlliances: Power Your E-Business. by Larraine Segil (Dec 22, 2000)
 Intelligent Business Alliances How to Profit Using Today's Most Important Strategic Tool by Larraine Segil (1996)	
 Leading Authorities On Business: Winning Strategies from the Greatest Minds in Business Today (2002)
 Understanding Life Cycle Differences (Brief Article): An article from: Association Management by Larraine Segil (Jul 28, 2005)

Ebensidee 

Mmadụ ndi di ndụ